François Hollande

Hi **François Gérard Georges Nicolas Hollande** (; natawo 12 han Agosto 1954) usa nga Franses nga politiko nga amo an Mangulo han Fransya ngan *[[ex-officio]]* nga Igkasi-Prinsipe han Andorra tikang han 2012 kutob 2017. Nag-alagad anay hiya nga Syahan nga Maghirilom han Partido Sosyalista Franses tikang han 1997 kutob 2008, alkalde han Tulle tikang 2001 kutob 2008, ngan han Mangulo han Konseho nga Kasahiran han Corrèze tikang 2008 kutob 2012. Nagsirbe gihapon hi Hollande dida han Katitirok Nasodnon han Fransya hin makaduha para han departamento han ika-syahan nga 
*Constituency* han Corrèze tikang 1988 tubtob 1993, ngan han 1997 tubtob 2012.

Natawo hiya ha Rouen, ngan gindará ha pagtubò ha Neuilly-sur-Seine.  Nagtikáng hi Hollande han iya karera ha politika nga usa nga ispisyal nga paragsagdon han bag-o nga napili nga Mangulo nga hi François Mitterrand, ugsa mahimo hiya nga *staffer* para kan Max Gallo, an portavoz han gobyerno.  Katapos hin madalî nga panahón hin pagka-konsehal hin munisipyo para han Ussel, napilì hiyá nga amo an nagtikáng nga Syahan nga Maghirilom han Partido Sosyalista. Katapos han pagdaog han Walá ha politika dida han 2004 nga mga pinili-ay ha mga rehiyon, ginkitâ hi Hollande nga usa nga posible nga kandidato hin pagkamangulo ngan binmiyà hiyá hin pagka-Syahan nga Maghirilom, ngan dayón napilì hiya nga magsaliwan kan Jean-Pierre Dupont hin pagka-mangulo han Konseho nga Kasahiran han Corrèze han 2008. Han 2011, nagsangyaw hi Hollande nga hiya magigin-kandidato dida han pinil-ay nga primarya ha pagpilì han kandidato han Partido Sosyalista hin pagkamangulo; nadaog niya an nominasyon, ngan dida han 6 May 2012, napilì hiyá nga Mangulo didâ han ika-duha nga vuelta han pag-votos nga nakakuhà hin 51.7% han nanbotos.

Didâ han hiya pagdumarà, ginlegalisar ni Hollande an pagkasal hin pareho-nga-sexo pinaagi han pagpasa han Bill no. 344, ginreporma an mga balaod hin pantrabaho ngan mga programa hin kredito nga *training*, ginpaulì an mga Franses nga tropa hin kombate nga apì han militar nga pag-intervenir ha Afghanistan, gintima in E.U. nga direktiba pinaagi hin Franco-Aleman nga kontrata, ngan namuno han nasod dida han 2015 nga mga atake hin terorista ha Paris. Usá hiyá nga nangunguna nga naproponer han kanan NATO pag-intervenir hin militar ha Libya han 2011, ngan nagpadará hin mga kasundalohan ha Mali ngan han Republika han Butnga nga Aprika. Pipirá han iya mga búhat ngan mga opinyon mahiunong han EU nga mandatoryo nga quota hin mga migrante, an pinamunoan-han Saudi Arabya nga pag-intervenir ha Yemen, Brexit, ngan an ginproponer nga pagliwat han konstitusyon mahitungod han an pagtanggal hin pagkabungtohanon Franses tikang hin mga suspetsado nga mga terorista, nagkaada hin kontrobersya ha sulod han nasod ngan ha langyaw. Komo api han G8, naningkamot hi Hollande pagbanhaw han ekonomiya han Fransya hin mga paagi nga nagdara hin maiha-nga-panahon nga stimulus ha ekonomiya pinaagi hin pagpahitaas hin buwís ngan pagkaada hin waray-trabaho-han katawhan nga kutob 10% han mga Disyembre 2016. Bisan pa man, ha ilarom han iya pagdumara, an Fransya amo an nagin nasod nga ginbisita hin gidamo-i nga turista ha kalibotan, ngan kilalado nga nasod hin mga buklad nga merkado, pagka-epektibo ha regulasyon, pagdumara hin balaod ngan limitado nga pag-intervenir han gobyerno.

Tungod hin pagkúlang hin pagdúkwag ha ekonomiya ngan mga kasamokan ha sakob han nasod han iya panahón, inmatúbang hiyá hin mga pagsaka ngan paglusad ha mga pag-aprobar-han-katawhan dida han mga survey ngan ha kataposán nahimo hiyá nga usa han mga diri-ginkakaruyag nga mga mangulo han kaagi han nasod. Han Disyembre 1, 2016, nagsangyaw hiyá nga dirì hiyá madalagan hin pagpa-elihir hin utro didâ han 2017 nga Franses nga pinili-ay hin pagkamangulo, ngan ha urhe iya ginsuporta hi Emmanuel Macron, nga amo an nagpadayon hin pagdaog dida han pinili-ay.

## Mga kasarigan